Title: พระราชบัญญัติโอนกรรมสิทธิ์ที่ธรณีสงฆ์ ในท้องที่ตำบลศาลาครุ อำเภอหนองเสือ จังหวัดปทุมธานี ของวัดบางบัวทองและของวัดท่าอิฐ ตำบลท่าอิฐ อำเภอปากเกร็ด จังหวัดนนทบุรี ให้แก่สำนักงานการปฏิรูปที่ดินเพื่อเกษตรกรรม พ.ศ. 2533

พระราชบัญญัติ
โอนกรรมสิทธิ์ที่ธรณีสงฆ์
ในท้องที่ตำบลศาลาครุ อำเภอหนองเสือ
จังหวัดปทุมธานี
ของวัดบางบัวทองและของวัดท่าอิฐ
ตำบลท่าอิฐ
อำเภอปากเกร็ด จังหวัดนนทบุรี
ให้แก่สำนักงานการปฏิรูปที่ดินเพื่อเกษตรกรรม
พ.ศ. ๒๕๓๓

ภูมิพลอดุลยเดช
ป.ร.
ให้ไว้ ณ วันที่
๒๔ กรกฎาคม พ.ศ. ๒๕๓๓
เป็นปีที่ ๔๕
ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช
มีพระบรมราชโองการโปรดเกล้าฯ ให้ประกาศว่า

โดยที่เป็นการสมควรโอนกรรมสิทธิ์ที่ธรณีสงฆ์
ในท้องที่ตำบลศาลาครุ อำเภอหนองเสือ จังหวัดปทุมธานี
ของวัดบางบัวทองและของวัดท่าอิฐ อำเภอปากเกร็ด จังหวัดนนทบุรี
ให้แก่สำนักงานการปฏิรูปที่ดินเพื่อเกษตรกรรม

จึงทรงพระกรุณาโปรดเกล้าฯ
ให้ตราพระราชบัญญัติขึ้นไว้โดยคำแนะนำและยินยอมของรัฐสภา ดังต่อไปนี้

มาตรา ๑  พระราชบัญญัตินี้เรียกว่า พระราชบัญญัติโอนกรรมสิทธิที่ธรณีสงฆ์
ในท้องที่ตำบลศาลาครุ อำเภอหนองเสือ จังหวัดปทุมธานี
ของวัดบางบัวทองและของวัดท่าอิฐ ตำบลท่าอิฐ อำเภอปากเกร็ด จังหวัดนนทบุรี
ให้แก่สำนักงานการปฏิรูปที่ดินเพื่อเกษตรกรรม พ.ศ. ๒๕๓๓

มาตรา ๒[๑] 
พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

มาตรา ๓  ให้โอนกรรมสิทธิ์ที่ธรณีสงฆ์
ในท้องที่ตำบลศาลาครุ อำเภอหนองเสือ จังหวัดปทุมธานี เนื้อที่ ๓๓๐ไร่ ๑ งาน ๓๓
ตารางวา ของวัดบางบัวทองและของวัดท่าอิฐ ตำบลท่าอิฐ อำเภอปากเกร็ด จังหวัดนนทบุรี
ภายในแนวเขตตามแผนที่ท้ายพระราชบัญญัตินี้ ให้สำนักงานการปฏิรูปที่ดินเพื่อเกษตรกรรม

มาตรา ๔
ให้รัฐมนตรีว่าการกระทรวงเกษตรและสหกรณ์รักษาการตามพระราชบัญญัตินี้

ผู้รับสนองพระบรมราชโองการ
พลเอก
ชาติชาย  ชุณหะวัณนายกรัฐมนตรี

[เอกสารแนบท้าย]

๑.
แผนที่ท้ายพระราชบัญญัติโอนกรรมสิทธิที่ธรณีสงฆ์ ในท้องที่ตำบลศาลาครุ
อำเภอหนองเสือ จังหวัดปทุมธานี ของวัดบางบัวทองและของวัดท่าอิฐ ตำบลท่าอิฐ อำเภอปากเกร็ด
จังหวัดนนทบุรี ให้แก่สำนักงานการปฏิรูปที่ดินเพื่อเกษตรกรรม พ.ศ. ๒๕๓๓

(ดูข้อมูลจากภาพกฎหมาย)

หมายเหตุ
:- เหตุผลในการประกาศใช้พระราชบัญญัติฉบับนี้ คือ เนื่องจากได้มีพระราชกฤษฎีกากำหนดเขตที่ดินในท้องที่อำเภอคลองหลวง
อำเภอหนองเสือ และอำเภอธัญบุรี จังหวัดปทุมธานี ให้เป็นเขตปฏิรูปที่ดิน พ.ศ. ๒๕๑๙
และสำนักงานการปฏิรูปที่ดินเพื่อเกษตรกรรมได้ทำการสำรวจแล้วปรากฏว่า
แนวเขตปฏิรูปที่ดินตามพระราชกฤษฎีกาดังกล่าวถูกที่ธรณีสงฆ์ที่ตั้งอยู่ในท้องที่ตำบลศาลาครุ
อำเภอหนองเสือ จังหวัดปทุมธานี ของวัดบางบัวทองและของวัดท่าอิฐ เนื้อที่ ๓๓๐ ไร่ ๑
งาน ๓๓ ตารางวา ตามโฉนดที่ดิน เลขที่ ๑๓๓๗
ซึ่งคณะกรรมการพิจารณาค่าทดแทนที่ดินที่ถูกเขตปฏิรูปที่ดินได้ชำระค่าผาติกรรมเป็นค่าทดแทนแล้ว
สำนักงานการปฏิรูปที่ดินเพื่อเกษตรกรรม จึงได้ติดต่อกับกรมการศาสนาเพื่อขอโอนกรรมสิทธิ์ที่ธรณีสงฆ์ดังกล่าว
ให้แก่สำนักงานการปฏิรูปที่ดินเพื่อเกษตรกรรม
และกรมการศาสนาได้นำเสนอมหาเถรสมาคมพิจารณาแล้วไม่ขัดข้อง
สมควรโอนกรรมสิทธิ์ที่ธรณีสงฆ์ดังกล่าวให้แก่สำนักงานการปฏิรูปที่ดินเพื่อเกษตรกรรม
 จึงจำเป็นต้องตราพระราชบัญญัตินี้

ปรียนันท์/จัดทำ

ปาจรีย์/ปรับปรุง
๑ กันยายน ๒๕๔๙

พรรณพร/ปรับปรุง
๑๓ มีนาคม ๒๕๖๒

[๑]
ราชกิจจานุเบกษา เล่ม ๑๐๗/ตอนที่ ๑๕๙/หน้า ๓๑๐/๓๐ สิงหาคม ๒๕๓๓